als_Latn ron_Latn tur_Latn
Pensionet, me shume kontribues se perfitues ne skeme
Me diskutimin e ligjit per hapjen e dosjeve ne Parlament, Ministri i Mireqenies Sociale dhe Rinise, Erion Veliaj, i ka cilesuar te realizuara 5 reformat sociale te dikasterit qe ai drejton. Gjate tryezes “Shqiperia dhe modeli social Europian”, organizuar nga Friedrich Ebert Stiftung, ministri Veliaj theksoi se reforma e pensioneve, reforma e tregut te punes, reforma e arsimit profesional, reforma e pagesave dhe reforma e demshperblimit te ish te perndjekurve politike, gjate nje viti e gjysme moren konsensusin me te madh publik te mundshem. “Besoj se ne keto fusha, te cilat ishin edhe 5 premtimet tona kryesore ne zgjedhjet e qershorit 2013, per te pasur drejtesi sociale ne shoqerine tone, i kemi realizuar objektivat per nje model social ne Shqiperi”, tha Veliaj.
Me tej, ai renditi reformen e pensioneve si reformen me kryesore, e cila sipas tij arriti te parandaloje dhe te nxjerre nga kolapsi financiar skemen e pensioneve. “Ne besojme tek nje shoqeri qe garon per majen dhe heqja e tavanit te pensionit. Ka filluar te prodhoje pensionet e para sot me 340 mije leke, qartazi shume me te larta se tavani 240 mije leke qe ishte para nje viti”, u shpreh ai.
Nderkohe qe, reforma e dyte e listuar prej tij ishte ajo ne tregun e punes, e cila bashke me reformen e pensioneve kane bere te mundur rritjen e numrit te te punesuarve dhe kontribuuesve ne skemen e sigurimeve shoqerore.“Rritja e numrit te kontribuuesve ne sigurimet shoqerore krahasuar me nje vit me pare eshte 93.392 vete. Askush nuk eshte naiv te thote se jane te gjitha vende te reja pune, por nje pjese jane vende te reja pune, pjesa tjeter jane vende te zbardhura dhe sot jane kontribuues. Ndaj, per here te pare ne 23 vitet e fundit kane ndryshuar raportet: kemi 650 mije njerez qe paguajne kontribute per 600 mije pensioniste”, deklaroi ministri Veliaj.
Reforma e trete, sipas tij e realizuar eshte ajo e arsimit profesional, e cila sipas ministrit ka filluar te jape frytet e veta, jo vetem ne interesin dhe cilesine e te rinjve qe shkojne sot ne keto shkolla, por edhe ne formimin e tyre sipas sistemit dual gjerman. Reforma e katert, reforma ne ndihmen ekonomike dhe pagesat e personave me aftesi te kufizuara, ku sipas ministrit Veliaj eshte bere e mundur jo vetem targetimi me i mire i varferise, por edhe rritja e ndihmes per ata qe kane me shume nevoje. Reforma qe permbyll kete liste, sipas ministrit eshte ajo qe ka te beje me ish te perndjekurit politike. Veliaj vuri ne dukje se vetem ne nje vit, qeveria ka dhene 4 keste, krahasuar me vetem nje ne 8 vitet e qeverisjes se djathte.
Burimi: Gazeta Shqip
als_Latn als_Latn als_Latn als_Latn als_Latn als_Latn